CELEX: 32017R1475
Language: ro
Date: 2017-01-26 00:00:00
Title: Regulamentul delegat (UE) 2017/1475 al Comisiei din 26 ianuarie 2017 privind clasificarea performanței de rezistență la îngheț a țiglelor de argilă în cadrul EN 1304, în temeiul Regulamentului (UE) nr. 305/2011 al Parlamentului European și al Consiliului (Text cu relevanță pentru SEE. )

17.8.2017   
            
            
               RO
            
            
               Jurnalul Oficial al Uniunii Europene
            
            
               L 211/1
            
         REGULAMENTUL DELEGAT (UE) 2017/1475 AL COMISIEI
   din 26 ianuarie 2017
   privind clasificarea performanței de rezistență la îngheț a țiglelor de argilă în cadrul EN 1304, în temeiul Regulamentului (UE) nr. 305/2011 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului (1), în special articolul 27 alineatul (1),
   întrucât:
   
               (1)
            
            
               În cazul în care Comisia nu a stabilit clase de performanță în legătură cu caracteristicile esențiale ale produselor pentru construcții, în conformitate cu articolul 27 alineatul (2) din Regulamentul (UE) nr. 305/2011, acestea pot fi stabilite de către organismele europene de standardizare, dar numai pe baza unui mandat revizuit.
            
         
               (2)
            
            
               Standardul european de produs EN 1304 privind țiglele și accesoriile de argilă arsă este un standard care a fost armonizat în temeiul Directivei 89/106/CEE a Consiliului (2) începând din 2005.
            
         
               (3)
            
            
               O nouă clasificare a performanței de rezistență la îngheț pentru țiglele din argilă în cadrul EN 1304, atunci când sunt destinate unei utilizări externe, a fost inclusă în noua versiune a standardului respectiv. Această clasificare se bazează pe o elaborare treptată a metodelor armonizate de evaluare și reprezintă, astfel, un pas înainte spre consolidarea pieței interne pentru produsele în cauză.
            
         
               (4)
            
            
               Pentru noua consolidare respectivă nu a fost emis un mandat revizuit.
            
         
               (5)
            
            
               Prin urmare, ar trebui să se stabilească un nou sistem de clasificare care să fie utilizat pentru produsele acoperite de EN 1304,
            
         ADOPTĂ PREZENTUL REGULAMENT:
   Articolul 1
   Performanța țiglelor din argilă destinate unei utilizări externe, în legătură cu caracteristica lor esențială de rezistență la îngheț trebuie clasificată în conformitate cu sistemul de clasificare prezentat în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 ianuarie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 88, 4.4.2011, p. 5.
   
      (2)  Directiva 89/106/CEE a Consiliului din 21 decembrie 1988 privind apropierea actelor cu putere de lege și a actelor administrative ale statelor membre referitoare la materialele de construcții (JO L 40, 11.2.1989, p. 12).
   
      ANEXĂ
      Pentru produsele reglementate de standardul EN 1304 „Țigle de acoperiș din argilă și armături – definiții și specificații” și destinate uzului extern, o nouă clasificare în ceea ce privește caracteristica lor esențială „rezistența la îngheț” se stabilește după cum urmează:
      
                   
               
               
                  Clasa 1 (150 de cicluri): minimum 150 de cicluri. În cazul în care după 150 de cicluri nicio țiglă nu prezintă vreuna dintre daunele descrise drept inacceptabile în conformitate cu EN 539-2:2013, tabelul 1.
               
            
                   
               
               
                  Clasa 2 (90 de cicluri): 90–149 de cicluri. În cazul în care după 90 de cicluri nicio țiglă nu prezintă vreuna dintre daunele descrise drept inacceptabile în conformitate cu EN 539-2:2013, tabelul 1.
               
            
                   
               
               
                  Clasa 3 (30 de cicluri): 30–89 de cicluri. În cazul în care după 30 de cicluri nicio țiglă nu prezintă vreuna dintre daunele descrise drept inacceptabile în conformitate cu EN 539-2:2013, tabelul 1.